દિવાળીની રાત્રે માળિયા હાટીનાના અમરાપર ગીર નજીક માઢ વાણીયા વિસ્તારમાં સિંહણનો મૃતદેહ પડયો હોવાની માહિતીના આધારે વન વિભાગના આરએફઓ વી.શીલુ સ્ટાફ સાથે દોડી ગયા હતા અને મૃતદેહનો કબજો લીધો હતો. મૃતક સિંહણ એકાદ વર્ષની હોવાનું જણાય છે. મૃતદેહને અમરાપુર એનિમલ કેર સેન્ટરમાં ખસેડાતાં તબીબ ડૉ. વીરેન્દ્ર ગોસ્વામીએ પોસ્ટ મોર્ટમ કર્યું હતું, તેમાં જાણવા મળ્યું છે, બેક્ટેરીયલ ઈન્ફેક્શનના કારણે સિંહણનું હૃદય બેસી જવાથી મૃત્યુ થયું હતું. આ પ્રાથમિક તારણ બાદ વીસેરા લઈ એફએસએલ લેબોરેટરીમાં મોકલવામાં આવ્યા છે.